#### คำถาม CC051844 เรื่อง เครื่องแบบของพนักงานราชการ

1. พนักงานราชการของกรมส่งเสริมการปกครองส่วนท้องถิ่นต้องแต่งชุดสีกากี มีเครื่องแบบสัญลักษณ์เหมือนหน่วยงานอื่นไหมค่ะ 2.จริงๆ อยากเสนอให้หน่วยงานมีการจัดอบรมความสามัคคีในการทำงานร่วมกัน
ความมีน้ำใจ เหมือนหน่วยงานเอกชนแห่งหนึ่งที่เคยได้ไปทำงานมา อยากให้หน่วยงานราชการของบ้านเราเป็นดังเอกชนแห่งนั้นบางจัง เสียดายบุคลากรที่ต้องออกจากงานเพราะคน ซึ่งอันที่จริงไม่ใช่การลาออกจากงานเพราะงาน อยากเห็นซักหน่วยงานบ้านเราที่เป็นองค์กรนำร่อง คิดแล้วก็เป็นได้แค่เศษเซียวหนึ่งของสังคมทำคนเดียวไม่ได้ ขอบคุณค่ะ

**คำตอบ**

 1. พนักงานราชการมีเครื่องแบบพิธีการเช่นเดียวกับลูกจ้างประจำของส่วนราชการตามแบบ
ที่กำหนดในประกาศคณะกรรมการบริหารพนักงานราชการ เรื่อง เครื่องแบบพิธีการของพนักงานราชการ พ.ศ.2552 ลงวันที่ 29 กรกฎาคม พ.ศ. 2552 ทั้งนี้ ปัจจุบันการแต่งกายและเครื่องแบบเพื่อปฏิบัติหน้าที่ราชการในกรณีปกติกรมส่งเสริมการปกครองท้องถิ่นกำหนดให้แต่งกายสุภาพ ไม่ได้มีการประกาศกำหนด
ให้แต่งเครื่องแบบอื่นเป็นการเฉพาะแต่อย่างใด

 2. ขอขอบคุณสำหรับข้อเสนอแนะเรื่องการจัดอบรมสร้างความสามัคคีในการทำงานร่วมกัน ทั้งนี้ ปัจจุบันกองการเจ้าหน้าที่มีแผนงานที่จะทำโครงการปฐมนิเทศพนักงานราชการที่ทำสัญญาจ้างกับ กรมส่งเสริมการปกครองท้องถิ่นเพื่อสร้างความรู้ความเข้าใจเบื้องต้นเกี่ยวกับโครงสร้างและอำนาจหน้าที่ ของกรมส่งเสริมการปกครองท้องถิ่น และเสริมสร้างทัศนคติที่ดีต่อการปฏิบัติหน้าที่ร่วมกันในอนาคตอยู่แล้ว